Sarjan aiheena on Lähesty Pyhän Hengen tulta.
Tämän opetusjakson aiheena on Henkien erotuslahja.
Aika erikoista on, oliko Efeson seurakunta jotenkin eri -
kuin Korintton seurakunta tai jotkut muut seurakunnat.
Paavali oli näet opettamassa siellä pari vuotta.
Siten levisi Jumalan valtakunnan sanoma hyvin erikoisella tavalla, -
kun hän esitteli mm. 5 seurakuntavirkaa, -
jotka ovat Pyhän Hengen virkoja.
Hän opetti näistä vastavoimista -
ja oli aika erikoista, kun hän sanoi: -
"Sillä meillä ei ole taistelu verta ja lihaa vastaan, -
vaan hallituksia vastaan, valtoja vastaan, tässä pimeydessä -
hallitsevia maailmanvaltiaita vastaan, pahuuden henkiolentoja -
vastaan taivaan avaruuksissa."
Tuon Efesolaiskirjeen 6. luvun kohta -
ei ole vain Paavalin ideologiaa, vaan Jeesus Kristus itse sanoi -
Markuksen evankeliumissa, että on valta ajaa ulos riivaajia.
Hän sanoi myös niille 70 palanneelle erikoisen Sanan: -
"Katso, minä olen antanut teille vallan tallata käärmeitä -
ja skorpioneja ja kaikkea vihollisen voimaa, -
eikä mikään ole teitä vahingoittava."
Aika erikoista on se todellisuus, jossa hyvin aikaisin -
45 vuotta sitten melko lailla papin viran alussa -
tulin tekemisiin ihmisten kanssa, -
joilla oli pimeyden voimia sisimmässään.
Sanotaan kai helpommin demonivoimia kuin riivaajavoimia.
Mutta sitten se, että eihän Suomessa nyt...
Tämä ajatusmaailma on jotenkin jäänyt siihen, -
että tuo humanismi -
ja ihmeellinen Jumalan todellisuuden kieltäminen -
on yhteiskunnassa päässyt vallalle.
Sitten seurakunnissa tai uskovien yhteyksissä kuvitellaan, -
että on jotakin vastavoimia. Ellei ole henkien erotuslahjaa, -
niin vuosikymmeniä esirukouksia seuranneena -
ja esirukouksissa mukana olleena -
sellaiset huutamiset... "Jeesuksen nimessä sidottuna ulos!"
Se on joillakin ollut ihan kauheaa huutoa.
Olen alusta asti huomannut, -
että kun Jeesus-nimen auktoriteetissa sitoo, -
niin ei tarvitse huutaa. Henki reagoi siihen, -
että uskossa lähestytään ja Jeesus- nimen auktoriteetti on totta.
Henget ilmaisevat itsensä sanomalla nimensä, kun kysytään.
Niin kuin Jeesus kysyi: "Mikä on nimesi?"
Vastaus oli: "Leegio." Siellä olikin siis niitä useampia.
Hän vapautti tuon ihmisen niin, että hänestä tuli normaali.
Tuota samaa on saanut kokea ja nähdä jopa itsessä.
Olin nuorisopastorina. Sitten tuli pariskunta.
Veikko ja Lahja Hursti tulivat käymään.
Harvoin näissä ohjelmissa kerron nimiä, -
mutta heidän muistoaan siunaan.
Sillä hetkellä, kun he tulivat kotiini, -
minua alkoi yhtäkkiä siinä eteisessä väsyttää tavattomasti.
Myöhemmin tajusin, että kun Pyhän Hengen voitelemat ihmiset -
olivat läsnä, se henki pisti minut ikään kuin -
pois normaalista.
Sanoin vähän epäkohteliaasti, että vaimoni laittaa ruokaa.
Hän tuli kesken ruoanlaiton kyllä vastaanottamaan heitä eteiseen.
"Kun vaimoni laittaa ruokaa, voisinko mennä hetkeksi lepäämään?"
En tiedä, mitä he ajattelivat, mutta niin siinä tapahtui.
He menivät keittiöön, -
ja minä menin makuuhuoneen sängylle selälleni -
ikään kuin lepäämään, hakemaan lepoa.
Tuli hetki, jolloin vaimo huuteli minua syömään.
Uskova Pyhällä Hengellä täytetty pappi makaa siinä selällään.
Ei muuten ollut voimia nousta. Ei sormi eikä varvas liikkunut.
Tahto oli nousta, mutta en päässyt ylös.
Sanoin, etten pääse. Et voi kuvitella, mitä tapahtui!
Lahja Hursti tulee -
auki olevan oven kynnykselle ja sanoo: -
"Jeesuksen nimessä, sinä pelon henki väisty!"
Et voi kuvitella, lähdin saman tien syömään.
Ei ollut mitään oksennuksia tai röyhtäyksiä vaan pelon henki lähti.
Kun on täysin tietämätön eikä tunne näitä asioita, -
niin ajattelee, että höpö höpö.
Mutta sitten on ollut monia erilaisia tilanteita...
Oli kerran Vapaakirkon tilaisuus, ja siellä oli ohjelmaväli.
Teltan aukosta näin yhden tutun kävelevän -
tosi kumarassa ja vaikeasti. Hän oli nuorehko ihminen.
Siinä Pyhä Henki pisti sanomaan: -
"Heikkouden henki, lähde Jeesuksen nimessä!"
Hän heti vapautui kävelemään normaalisti.
Ei tarvinnut olla kumarassa sen jälkeen.
Näitä on monia. Menin vierailemaan yhteen kotiin.
Siellä oli viltit ikkunoissa, ja kaikki hyvin sekaisin.
Kaksi pientä lasta. Äiti oli niin nukuksissa.
Kysyin, mitä heille kuuluu. Minulla oli jotain asiaa heille.
"No, kun ei ole saanut nukutuksi."
Kysyin, mikä tässä nyt valvottaa.
"No ei, kun se kuu on nyt täysikuu."
Niin kuunvaihetautiko se sitten on?
Sanoin, että nyt voimme rukoilla, että hän saa siitä vapauden.
Joissakin suvuissa tai joillakin ihmisillä on -
tämä taivaankappaleiden herkkyys.
Onhan monia kansoja, jotka astrologiassa...
No, näitä ei sen enempää kannata käsitellä, -
mutta ensimmäistä käskyä voidaan rikkoa tosi monin tavoin.
Sitten mentiin hänen kanssaan siihen, voinko rukoilla.
Hän sanoi: "Ei, kun minä saan niin paljon hyviä runoja. -
Minä aina kirjoitan runoja yöllä."
Sitten päivällä on kaikki hyvin vaikeaa, kun ei ole nukkunut.
No, hän kuitenkin antoi luvan, että rukoillaan.
Ensin piti ensimmäisen käskyn synti tunnustaa.
Julistin anteeksiantamuksen, -
niin sillä epäjumalanpalvonnalla ei ollut voimaa.
Sitten Jeesuksen nimessä sidoin tämän valheen yhteyden, -
ja hän pääsi vapaaksi.
Ystävä, sen jälkeen hän oli vähän vihainen: -
"Kuule, en ole enää saanut runoja."
Muuten koko elämä täydenkuun aikana oli normaalia.
Voi hyvänen aika! Ystävä kallis, -
myös sairauksien kohdalla voi joskus olla vähän erikoista, -
että Jeesus-nimen auktoriteetti tuottaa voiton.
Kaikkein elävimpänä ilmeisesti on se pieni poika, -
josta eräässä toisessa jaksossa jo kerroin.
Meksikossa pastorin poika istui isän sylissä.
Pastori pyysi rukoilemaan, että 2-vuotiaan pojan astma paranisi.
Kohteliaasti aloin rukoilla, vaikka epäusko oli täydellinen.
En mitään saa aikaiseksi. Mahtaako Jumala kuulla rukousta?
Se epäusko ja pettyneisyys on rukoilijalla monta kertaa, -
mutta yritetään. Siinä kun aloitin ja sanoin 'Jeesus', -
niin tämä poika yskäisi.
Merkillistä oli, että siinä ei heti reagoitu tapahtuneeseen.
Rukoilin kyllä sen Jeesus-sanan jälkeenkin.
7 vuotta myöhemmin pastori kävi poikansa kanssa Suomessa -
ja kysyin, mitä pojan terveyteen kuuluu tänä päivänä.
"Kuule, se astma lähti silloin."
Jeesus-nimen auktoriteetti oli siis vahvempi -
kuin astman henki sillä hetkellä.
Näin sen vaan tulkitsin.
Äitini muutti omakotitalosta vanhustentaloon.
Käydessäni siellä ensimmäisen kerran hän sanoi, -
että häntä on kummallisesti alkanut vahvasti huimata -
siellä uudessa kodissa.
Naulakolta sanoin puoli huolimattomasti: -
"Jeesuksen nimessä, huimauksen henki väisty!"
Kuule, ystävä, äidin huimaus loppui.
Vähän myöhemmin kodinhoitaja sanoi, -
että edellisellä asukkaalla oli kovat huimaukset -
niin kauan kuin hän siinä asui.
No, otatko tämän vastaan?
Jäikö huimaus siihen kotiin?
On aika erikoista, että kotien siunauskaava on -
virsikirjaan jossain vaiheessa otettu.
Silti paljon syvemmälle vielä esim. teologisissa tiedekunnissa -
tai uskovien koulutuksissa pitäisi näissä asioissa rohkeasti mennä.
Hengen ilmoitus Pyhässä Hengessä on näet todellisuutta.
Koska on vaikeaa mennä tässä eteenpäin, -
Kolossalaiskirjeessä sanotaan: -
"Hän riisui aseet hallituksilta ja valloilta -
ja asetti heidät julkisen häpeän alaisiksi; -
hän sai heistä hänen kauttaan voiton riemun."
Jeesus Kristus siis vapautti ihmiset erilaisista sidonnaisuuksista.
Nykyään kai puhutaan addiktioista, joista ei pääse irti. Tottumus.
Synti on jäänyt päälle niin, ettei pärjää.
Pyhityselämä ei toimi. Herran kuuliaisuus ei toimi.
Hyvin monia asioita voi olla: -
huumeita, tupakkaa, pornoa -
tai jotain seksuaalielämässä muutenkin.
Käytöstavat, vihanpito, valehtelu tai varastaminen.
Kuule, koko elämämme voi olla täynnä sellaista kirjoa, -
että olemme sidoksissa ja meidät pitäisi vapauttaa.
Kaikkein vakavinta on se, -
että ns. meedioita on Suomessa ollut koko shamanismin ajan.
Nimenomaan Lapin kansan keskuudessa oli paljon shamaaneja.
On joitakin alueita, -
joissa shamanismia oikein opetetaan -
ja kansainväliset noitapäivät joka 2. vuosi -
ainakin muutama vuosi sitten olivat olemassa.
Tunturimaailma.
Yhden kerran sellaisessa olin.
Tilanne johti siihen, että yksi ihminen oli hyvin kiusattuna siellä -
ja menetti työpaikkansa.
Olin sinne Herran kutsumana lähtenyt -
ja tajusin, että hänelle tuli suuret elämän vaikeuden saman tien.
Kolmena aamuna ja kolmena iltana sitten kiersin -
tuon matkailijoiden tunturiasutusalueen -
ja sitten nämä valheenpaikat, -
missä juopoteltiin ja vietettiin väärää elämää.
Ihmiset ovat vähän heikkoja erilaisille virvokkeille ja viinoille -
ja juovuspäissään tulee tehtyä paljon syntiä.
Ei ole enää tolkkua. Kiusaukset vievät voiton.
Kiersin niitä alueita: -
ravintoloitten portaita ja asuinalueita.
Tunti aamulla ja tunti illalla -
ja ylistin Jeesuksen Kristuksen ristintyön voittoa -
kaikkien valhevaltojen ylitse.
Sidoin ja käskin niitä väistymään.
Kolmannen päivän iltana istuin vuoteellani nukkumaan menossa.
Näin 7-8 noin 130 cm:n korkuista olentoa -
hampaat ja kynnet kovasti näkyvissä, -
mutta viimeinen oli kuolinnaamio.
He tulivat vierailulle.
Tajusin, että olin tuonut voiton sanomaa -
tällaisten alistavien henkien alueelle.
He tulivat siis testaamaan, kuka häiritsee heidän rauhaansa.
Minulla ei ollut mitään halua alkaa keskustella heidän kanssaan.
Sekin olisi ollut mahdollista. Väittelyä tai jotakin.
Mutta aioin levätä yön -
ja lähteä seuraavana päivänä tämän ystävän kanssa, -
jolle tarjosin junamatkan sinne alueelle, josta hän oli.
Kuule, ystävä, siinä koin tarpeelliseksi sen, -
että sanoin: "Jeesuksen nimessä sidottuna käsken teidät ulos. -
Minä olen menossa nukkumaan. Eikä ole lupa tulla takaisin."
Nukuin ihan tavalliseen tapaan yöni.
Pelkoa ei rakkaudessa ole, -
sillä täydellinen rakkaus karkoittaa kaiken pelon.
On merkillistä, että yhden ainoan kerran -
hetkellinen pelko tuli mukaan, -
mutta ehtoollisen viettämisen jälkeen omassa kodissani -
kaikki pelko oli poissa.
Jeesuksen ristintyö on sellainen kallioperustus, joka ei horju.
Hän kasvattaa meitä kohtaamaan tällaisia vastuksia.
Me emme ole tämän maailman armoilla, -
kun meitä vastaan hyökätään.
Monella tavalla kuitenkin nuo kiputilanteet -
ja jotkut muut tilanteet tuntuvat vähän erikoisilta.
Kerran majoituin paikassa, jossa poika oli ollut sairaana.
Hän oli meinannut tukehtua monta kertaa.
Lääkärit olivat tutkineet, mutta mitään selvää ei saatu.
Johdatus oli, että nukuin samassa huoneessa, missä poika oli nukkunut.
Siinä juuri nukahtamishetkellä -
koin, etten meinannut saada ollenkaan hengitettyä.
Siis siinä huoneessa olikin vaivaava henki.
Jeesuksen nimessä sidoin ja käskin pois - ja nukuin normaalisti.
Uskon, että siinä kodissa sen jälkeen, -
kun koteja todella voidaan siunata ja myös vapauttaa...
Ajattelen romanikulttuuria.
Jos joku kuolee talossa, niin siinä ei enää asuta. Muutetaan pois.
Siis monenlaisia henkiä voidaan pelätä.
Jos kuitenkin on tieto siitä, miten Jumala vapauttaa peloista, -
niin silloin voi asua, vaikka joku olisi talossa kuollut.
Nämä asiat eivät siis ole niinkään ihmisjärjellä selitettävissä.
Monesti viisaus, joka käytännössä Jumalan koulutuksessa tulee...
Monien alueitten yllä voi myös olla voimia, -
jotka sitovat tiettyjä heimoja, paikkakuntia -
tai tiettyjä pienempiä tai suurempia alueita.
Ylistin eräällä paikkakunnalla kerran.
Oli aamupäivä vapaata ja iltapäivällä vasta tilaisuudet.
Yön oli levännyt siinä tilassa ja sitten ylistin sofarin kanssa.
Oikein puhaltelin Herran kunniaksi ja ylistin ylistyslauluja.
Voimallisesti koin Jumalan läsnäoloa.
Näin, kuinka yläpuolella oli neljä kerrosta jäitä.
Niitten ylistysten ja rukousten aikana kolme kerrosta hävisi.
Ystävä kallis, seuraavana päivänä armolahjat toimivat aivan vapaasti.
Edellisenä eivät.
Jotta henkien erotuslahja voisi kehittyä, -
siitä pitäisi olla useammalla kokemusta enemmän.
Uskosta uskoon me näet myöskin vahvistumme.
Ja kun ne ovat niin käytännön asioita.
Jeesushan tavallaan teoillaan opetti ja sitten valtuutti.
Uskon, että Jeesuksen läsnäolossa 2-3:n piireissä -
tai vähän isommissakin piireissä, -
missä Jumalan Henki on kasvattanut ihmisiä samalle tasolle, -
voimme oppia toisiltamme ja Jumalan Sanan pohjalta.
Näin nämä asiat eivät jäisi niin, -
että katsottiin, että tuossa on nyt vähän erikoinen ohjelma.
Erikoisuus on esillä siksi, -
että näistä asioista aletaan puhua.
Pyhän Hengen voitelemille lähetys- työntekijöille on ihan normaalia -
vapauttaa ihmisiä, -
mutta tämä kulttuurisidonnaisuus inhimilliseen viisauteen -
on hullutus monessa mielessä, jos Jumalan viisaus jätetään sivuun.
Yleisessä ilmapiirissä Suomessa hallitsee jumalattomuus.
Uskon, että siinä vahvat henki- vallat sitovat kansan moraalia.
Ei puhuta mielellään kirkosta, uskovista, Jeesuksesta.
Kyllä nyt Jumalasta, mutta ei Jeesuksesta.
Ystävä kallis, olemme tänä päivänä sellaisessa kulttuurissa...
Jeesus omalla esimerkillään oli riippuvainen Isästä.
Myös meidät uskovat on kutsuttu kuuliaisuuteen ja riippuvuuteen -
Jumalan Sanasta ja Jeesuksesta ja oppimaan Pyhän Hengen kautta -
sitä moninaisuuden todellisuutta, -
jossa henkien erotuslahja on tarpeellinen.
Ihmisten välillä näet tehdään erilaisia seurakuntamuotoja -
ja kirkkomuotoja ja sitten jäädään helposti muotoihin kiinni.
Kun uskovat ovat sidoksissa erilaisiin muotoihin -
siellä penkissä istuen, niin se ei ole useinkaan hengen vapautta.
Sana voi tarttua, koska usko tulee Kristuksen Sanan kuulemisesta.
Jeesus Kristus on uskon alkaja ja kasvattaja, -
mutta aterioitsemmeko Hänen kanssaan, -
jotta Hän voi kasvattaa uskoa ja valtuuttaa käyttämään -
erilaisia armoituksia Pyhän Hengen kautta?
Oikein haastan ystävä, sinut, joka katsot tätä, -
kirkkokunnat ja uskovien piirit ja myös ne, -
jotka eivät vielä ole sisällä missään uskonnollisessa yhteisössä.
Pitäisi tulla uskonpuhdistus Pyhän Hengen alueella.
Vakava asia.
Jos Pyhä Henki ohitetaan, silloin me olemme ihmisten varassa.
Jumala käyttää Sanassaan Pyhää Henkeä.
Mutta jos Pyhän Hengen armolahjat tai Hengen hedelmät...
Niitä ei voi irralleen armolahjoista myöskään jättää.
Jumalahan sen vaikuttaa. Jokaisen armolahjan kohdalla -
se ilmestys tai henkivallan tunnistaminen on aina ihme.
Jos meillä on auktoriteettia -
seurakunnassa tai uskovien ryhmässä läsnä, -
niin puhtaus, vanhurskaus, pyhyys pitäisi säilyttää, -
että tilalle ei tule muita henkivaltoja.
Täyttykää hengellä, niin ette lihan himoa täytä.
Kaikki näistä asioista tietämämme tieto voi lisääntyä, -
mutta ymmärrys myöskin voi käytännössä lisääntyä, -
ja tieto voi paisuttaa. Mutta lapsen lailla ymmärtäen.
Ellette tule lasten kaltaisiksi, ette voi periä Jumalan valtakuntaa.
Jumalan valtakunta on kokonaan yliluonnollinen.
Vaikka se on tässä maailmassa, -
niin se on uskovalle Pyhässä Hengessä hyvin luonnollinen.
Kiitän Jumalaa siitä, että ikääntyessäänkin ihminen voi oppia.
Toivon oppivani paljon lisää, vaikka ikää kertyy.
Henkien erotuslahjan ohi ei kuitenkaan voi kulkea.
Moni silti sanoo rukoiltaessa, että ainakaan sitä ei pyydetä.
Ystävä, älä ajattele niin, -
että joku Jumalan armolahja on tarpeeton tai pelottava.
"Mikään ei teitä vahingoita", sanoi Jeesus Kristus itse -
opetuslapsille, jotka tulivat iloiten siitä, -
että he saivat voiton vastavoimista.
Ehkä meillä olisi paljon vastavoimien voittoa tavoiteltavana.
Rukoillaan vielä. Kiitos Jumala, -
että Sinä olet yliluonnollinen ja Pyhässä Hengessä -
Jeesuksen-nimen arvovalta on yli kaikkien vastavoimien.
Jeesus ylösnousseena, ristillä kuoleman voittaneena -
Sinä täydellisesti murskasit käärmeen pään -
Aatamille ja Eevalle annetun lupauksen mukaan.
Kiitos, Herra, Sinun voitostasi kaikista pimeyden voimista.
Jeesuksen nimessä. Aamen.
Tekstitys: Tuula-Riitta Virrankare